Basupi ba ga Jehofa ba feta dimilione di le robedi ba bolelela batho ka Bogosi Jwa Modimo mme ba dira jalo mo mafatsheng a ka nna 240. Ba bua le batho ba ba nnang kwa ditoropong, kwa metsaneng, kwa mafelong a a mo dikgweng le mo dithabeng. Baebele ya re “bokhutlo bo tla tla” fa Modimo a kgotsofetse gore batho botlhe ba utlwile dikgang tse di molemo. Bokhutlo jwa eng? Bokhutlo jwa dipuso tsa batho go bo go simolola go busa Bogosi Jwa Modimo. Go tla diragalang fa Bogosi Jwa Modimo bo busa? Bala ditlhogo tse di latelang go bona karabo. Re lela le botlhe ba ba amilweng ke masetlapelo ano le ba ba latlhegetsweng ke dithoto le ba ba ba ratang. Re tlhomamisegile gore Jehofa o tla tswelela a ba gomotsa le go ba thusa ka dilo tse ba di tlhokang a dirisa moya o o boitshepo le phuthego ya gagwe.—Pesalema 9:9; Isaia 51:12.